Modigliani nganggep piyambakipun minangka satunggaling pangikut John Maynard Keynes. Satunggaling kartun wonten ing lawang kantoripun nalika taun 1982 ngaendika: "Kanthi ijin Panjenengan, sadhérék, kula kepéngin nawakaken sawijining tembung ingkang saé kanggé kapentingan Maynard Keynes." Modigliani ninggalaken Italia ingkang dipunkuwasani déning fasisme nalika taun 1939 amargi piyambakipun inggih punika salah satunggaling tiyang Yahudi ingkang anti fasisme. Piyambakipun pikantuk gelar Ph.D. saking New School of Social Research nalika taun 1944. Modigliani ngajar wonten ing mrika wiwit taun 1944 dumugi taun 1949 lan minangka penasihat panalitén kanggé Komisi Cowles wonten ing Universitas Chicago wiwit taun 1949 dumugi taun 1952. Piyambakipun minangka profesor wonten ing Carnegie Institute of Technology saking 1952 dumugi taun 1960, ing Northwestern University saking taun 1960 dumugi taun 1962, lan wonten ing MIT wiwit taun 1962 dumugi sédanipun. Piyambakipun ugi minangka pimpinan American Economic Association nalika taun 1976.